De Europæiske Fællesskabers Tidende Nr. L 60/1 3. 3. 89 (Retsakter hvis offentliggørelse er obligatorisk) RÅDETS FORORDNING (EØF) Nr. 542/89 af 23. februar 1989 om åbning og forvaltning af autonome fællesskabstoldkontingenter for visse fiskerivarer (1989) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 28, under henvisning til forslag fra Kommissionen, og ud fra følgende betragtninger : Fællesskabets forsyning med fisk af visse arter samt filet og fiskekød afhænger for tiden af indførsler fra tredje- lande ; det er i Fællesskabets interesse delvis af suspendere toldsatserne for de pågældende varer inden for rammerne af fællesskabstoldkontingenter af passende størrelse ; for ikke at skade mulighederne for udviklingen af fiskeriet af disse varer i Fællesskabet samtidig med at der sikres de forarbejdende industrier tilstrækkelige forsyninger, bør der for perioden fra 1. april til 31. december 1989 åbnes told- kontingenter med varierende satser afhængige af de forskellige varers følsomhed på fællesskabsmarkedet ; . der bør navnlig skabes sikkerhed for lige og vedvarende adgang for alle Fællesskabets importører: til nævnte kontingenter samt for anvendelse uden afbrydelse af de for disse kontingenter fastsatte satser ved enhver indførsel af de pågældende varer i samtlige medlemsstater, indtil kontingeriterne er opbrugt ; i nærværende tilfælde er det ikke hensigtsmæssigt at fast- sætte en fordeling mellem medlemsstaterne, uden at dette dog er til hinder for, at disse trækker på kontingenterne i det omfang, de har behov herfor, i henhold til nærmere fastsatte betingelser og en nærmere fastlagt fremgangs- måde ; denne form for forvaltning kræver et snævert samarbejde mellem medlemsstaterne og Kommissionen, som især skal kunne følge udnyttelsesgraden af de samlede kontingenter og underrette medlemsstaterne herom ; da Kongeriget Belgien, Kongeriget Nederlandene og Stor- hertugdømmet Luxembourg er forenet i og repræsenteres af Den Økonomiske Union Benelux, kan enhver disposi- tion vedrørende forvaltningen af de kvoter, der tildeles nævnte økonomiske union, træffes af et af dens medlemmer — UDSTEDT FØLGENDE FORORDNING : Artikel 1 1. Fra 1. april til 31. december 1989 suspenderes told- satserne ved indførsel af nedennævnte varer til det niveau og inden for rammerne af de fællesskabstoldkontingenter, som er anført for hver enkelt vare : Kontingent- Kontingent- Løbenummer KN-kode Varebeskrivelse mængde toldsats (tons) (%) 092722 ex 030420 99 | Filet og fiskekød af alaskasej (Theragra chalcogramma), frosset, ex 03049099 | bestemt til forarbejdning (a) (b) 21 000 10 09.2724 ex 0304 20 57 | Filet og fiskekød af kulmule (Merluccius-arter, undtagen arterne ex 030490 47 | Merluccius merluccius, Merluccius bilinearis og Merluccius carpensis), frosset, bestemt til forarbejdning (a) (b) 26 000 10 09.2751 ex 0304 20 19 | Filet og fiskekød af gedder, frosset, bestemt til forarbejdning (a) ex 030490 10 | (b) 500 5 09.2753 ex 0302 50 Torsk (Gadus morhua, Gadus ogac og Gadus macrocephalus) og ex 0302 69 35 | fisk af arten Boreogadus saida (polartorsk), undtagen lever, rogn ex 0303 60 og mælke deraf, fersk, kølet eller frosset, bestemt til forarbejdning ex 0303 79 41 | (a) (b) 40 000 3,7